Kære trænere,

Vi i fodboldudvalget sætter stor pris på, at I bruger jeres fritid på at være træner i GIF Gram Fodbold.

Uden jeres frivillige indsats kunne vi ikke tilbyde fodbold til byens børn.

På samme måde som det kræver sit at møde frem flere gange om ugen til både træning og kamp, så kræver det også sit at få den løbende drift og de løbende opgaver i klubben året rundt til at fungere godt.

I GIF Gram Fodbold er der behov for at optimere og styrke fodboldafdelingen, behov for at flere frivillige fodboldforældre engagere sig og bidrager. Her tænker vi selvfølgelig ikke på, at I skal påtage jer flere opgaver. I gør allerede et stort stykke arbejde som træner for klubben.

Indtil nu har det været os i fodboldudvalget, der har haft opgaven med at spotte og spørge nye, frivillige kræfter. Men det har vist sig ikke længere at være tilstrækkeligt. Vi oplever os for tiden som trætte Tordenskjold soldater.

Derfor involverer vi nu jer, der er tæt på spillernes forældre, så vi kan udvide med et større netværk at trække på. Det er vigtigt, at I ved, at det er en stor hjælp for klubben, hvis I løbende spotter og anbefaler nogen til at bidrage. I har adgang til det største netværk af frivillige.

Her og nu har vi brug for jeres hjælp til at skaffe 8- 10 nye frivillige blandt spillernes forældre. Frivillige som afdelingen p.t. mangler for at vi kan se os selv fortsætte med glæde i fodboldudvalget.

I er vigtige ambassadører for os, fordi I kender forældrene og forældrene ved hvilken indsats i står for.

I er sværere at sige nej til, fordi I ugentlig bruger frivillig tid på deres børn.

Så vi vil be’ jer om at hjælpe med at headhunte 8 - 10 forældre før, under og efter afslutningsfesten på fredag den 24.06.

Vi har fået fortalt, at et godt tidspunkt at spørge på, er når forældre lige har set deres børn ha’ en god oplevelse og når klubben lige har rost trænerne. Og det sker netop på fredag.

Vores frivillighedsstrategi går ud på at det er lettere at få 10 personer til at bruge én time om ugen i foreningen, end at få én person til at bruge 10 timer om ugen. De fleste af os lever et travlt hverdagsliv, hvor det kan være svært at få arbejde, familie og fritid til at gå op i en højere enhed. Vi er alle i samme båd og vil derfor fremadrettet være bedst tjent med at flere deles om klubbens gøremål.

Vi har forberedt os på at gøre det lettere og sjovere fra dag eet for de nye frivillige, så alle får den bedste start som hjælper. For at lykkes med det har vi lavet en årsplan med en bemanding og opgaveliste, så enhver ved og kender omfanget af det man har sagt ja til at bidrage med. Vi ved konkret hvad der er af opgaver til de nye og dermed til den enkelte, så ingen overbebyrdes.

For de nye frivillige laver vi et velkomst- og opstartsmøde tirsdag den 16.08.kl 19 i mødelokalet.

Til afslutningsfesten vil vi ha’ invitationen til den 16.08 klar, så forældre, bedsteforældre kan få den med hjem i hånden.

Det er slet ikke nødvendigt at alle de nye bliver en del af fodboldudvalget. Man kan for eksempel påtage sig at være en del af aktivitetsteamet som forbereder og afvikler den årlige afslutningsfest og inviterer til den årlige Kibæktur. Det behøves man ikke at være i udvalg for. Det er en afgrænset opgave.

Vi håber I vil gøre en målrettet indsats for at skaffe 8 – 10 nye og velvillige frivillige og vi vil gøre os umage med at de kommer godt fra start. Vi vil som sagt mødes med dem tirsdag den 16.08. kl 19, hvor vi er vært for en kop kaffe eller vand og en god opstart.

Det eneste du skal gøre er, at maile navn, mobil, e-mail på ny frivillig til Heidi på heidi@slotsvej38.dk. Du må gerne skrive, hvis der er en af opgaverne som vedkommende helst vil hjælpe med og høre nærmere om den 16.08.

Vedhæftet finder du en oversigt over hvad vi søger hjælp til.

Vi glæder os til at se jer på fredag.

**Mange sommerhilsner fra fodboldudvalget**

Heidi, Niels Kristian, Ole